
Let There Be Light

Kulcsszavak: Biblia; társasjáték; szerepjáték
A szerepjátékok lehetőséget adnak arra, hogy az emberek más személyek bőrébe bújjanak és új élményeket tapasztaljanak. A Let There Be Light társasjátékunk ezt az élményt ötvözi a Biblia világával, új megközelítést kínálva egy ismerős témához. A játékmenetet kockadobások és a játékosok kreatív döntései alakítják. A történet akárhogy alakulhat, a játékosok minden döntésének lesznek következményei, akár jók, akár rosszak.
A játék készítése alatt törekedtünk egy szórakoztató és figyelemlekötő világ megalkotására. Egyik általunk készített felmérés szerint a játékosok az oktató jelleg helyett izgalmas történetekre vágynak, így még inkább megpróbáljuk erre helyezni a hangsúlyt. A játék tele van morális kérdésekkel, melyekre nincs jó vagy rossz válasz. A játékosok nem kell bibliai értékeket kövessenek, sőt, érdekesebbé tehetik a sztorit azzal, ha direkt azokkal ellentétben cselekednek.
A játékmenet a Dungeons and Dragons szabályrendszerén alapul, egyszerűsített formában. A történet középpontjában az Isten által adott fény darabokra törése áll, amit a játékosoknak kell újraegyesíteniük, miközben szembeszállnak gonosz erőkkel.
Négy játszható karaktert (Jónás, Saul, Szafira, Kórah) és öt démoni főgonoszt terveztünk, akik bibliai ihletésűek. Ezek mellett rengeted nem játszható karakter is megjelenik a játékban, mind az egész bibliai történetekre és szereplőkre épülve. A játszható karakterek egy-egy bűnt jelképeznek és a játékosok ez alapján kell alakítsák játékstílusukat.
A játék arculatánál a dinamika, valamint a fantázia jegyeinek fényében készítettük. Saját tipográfiát alkottunk, és organikus díszítő elemekkel gazdagítottuk a design-t. A játék doboza és kiadványai egységes vizuális harmóniát tükröznek. Az innováció jegyében néhány vizuális elemet mesterséges intelligenciával generáltunk. A Midjourney nevű program felhasználásával, a mesterséges intelligenciának megtanítottuk a saját stílusunkat, és hosszasabb folyamat által elértük, hogy a játék és ezen képek stílusa harmonikusan találjon egymáshoz.
A Let There Be Light játékunk bizonyítja, hogy a vallásos témák szórakoztató módon is feldolgozhatók, anélkül hogy megtérítésre vagy oktatásra szorítkoznának.



